google/wiki40b huggingface dataset:
राष्ट्रीय राजमार्ग १७ (भारत)

मार्ग

यह राजमार्ग पहाड़ी क्षेत्र से गुज़रता है। इसका आरम्भ पश्चिम बंगाल के दार्जिलिंग ज़िले में सेवक में होता है और यहाँ से यह पूर्व दिशा में चलता है। बागराकोट, चालसा, नागराकाटा, गायरकाटा, बीरपाड़ा, फालाकाटा, कूचबिहार और तुफ़ानगंज से गुज़रने के उपरांत यह असम राज्य में प्रवेश करता है। यहाँ यह गोलकगंज, बिलासीपाड़ा, उत्तर शालमारा, गोवालपारा और बोको से निकलकर यह असम की राजधानी, गुवाहाटी, में समाप्त होता है।
चैती देवी मन्दिर, काशीपुर

मन्दिर

इस स्थान पर भगवान विष्णु द्वारा सुदर्शन चक्र से माता सती के अंगों को काट दिये जाने के बाद माता की दायीं भुजा यहां गिरी थी। तभी यहां माता की कोई मूर्ति नहीं बल्कि एक शिला पर उनकी दायीं भुजा की आकृति गढी हुई है, उसी की पूजा की जाती है। 
बालासुन्दरी के अलावा यहाँ शिव मंदिर, भगवती ललिता मंदिर, बृजपुर वाली देवी के मंदिर, भैरव व काली के मंदिर भी हैं। माँ बालासुन्दरी का एक स्थाई मंदिर पक्काकोट मोहल्ले में अग्निहोत्री ब्राह्मणों के क्षेत्र में स्थित है। इन ब्राह्मण परिवारों को स्थानीय चंदराजाओं से यह भूमि दानस्वरूप प्राप्त हुई थी। बाद में इस भूमि पर बालासुन्दरी देवी का मन्दिर स्थापित किया गया । बालासुन्दरी की प्रतिमा स्वर्णनिर्मित बताई जाती है।

मेला

शाक्त सम्प्रदाय से सम्बन्धित अधिकांश मंदिरों में नवरात्रि में मेले लगते हैं, वैसे ही माँ बालासुन्दरी के इस मन्दिर में भी नवरात्रि में अष्टमी, नवमी व दशमी के दिन यहाँ श्रद्धालुओं का तो समुह ही उमड़ पड़ता है। नवरात्रि के अवसर पर यहाँ तरह-तरह की दुकानें भी मेले में लगती हैं। यहां देवी महाकाली के मंदिर में बलि भी चढाई जाती थी। अन्त में दशमी की रात्रि को बालासुन्दरी की डोली में बालासुन्दरी की सवारी अपने स्थाई भवन काशीपुर के लिए प्रस्थान करती है। प्राय: चैती मेले में पूरी ऊर्जा काशीपुर से डोला चैती मेला स्थान पर पहुँचने पर ही आती है। डोले में प्रतिमा को रखने से पूर्व अर्धरात्रि में पूजन होता है तथा बकरों का बलिदान भी किया जाता है। डोले को स्थान-स्थान पर श्रद्धालु रोककर पूजन अर्चन करते और भगवती को अपने श्रद्धा सुमन अर्पित करते है। मेले का समापन इसके बाद ही होता है। जनविश्वास के अनुसार इन दिनों जो भी मनौती माँगी जाती है, वह अवश्य पूरी होती है।

मान्यताएं

लोक मान्यतानुसार जो लोग इस मन्दिर के वर्तमान पण्डे हैं, उनके पूर्वज मुगलों के समय में यहाँ आये थे और उन्होंने ही इस स्थान पर माँ बालासुन्दरी के इस मन्दिर की स्थापना की। तत्कालीन मुगल सम्राट औरंगजेब ने भी इस मंदिर को बनाने में सहायता दी थी। इस मंदिर परिसर में एक पाकड़ का पेड़ स्थित है। इसका तना और पतली टहनी तक सब खोखला है। स्थानीय पंडा पेड़ के संबंध में मान्यता बताते हैं कि एक बार एक महात्मा आए उन्होंने मंदिर के पुजारी पंडा को शक्ति दिखाने को कहा तो पंडा ने कदंब के पेड़ पर पानी का छींटा मारा तो पेड़ फ़ौरन सूख गया। तब उन्होंने फिर उसे हरा करने को कहा तो पंडा ने पेड़ हरा कर दिया, लेकिन पेड़ खोखला रह गया। यह पेड आज भी यहां दिखाई देता है।

चित्र दीर्घा

स्थानीय थारु जाति के लोगों की इस देवी पर बहुत आस्था है और थारुओं के नवविवाहित जोड़े माँ से आशीर्वाद लेने चैती मेले में जरुर अवश्य पहुँचते हैं।
मंदाकिनी की आवाज़

मंदाकिनी की आवाज़ एक स्थानीय सामुदायिक रेडियो स्टेशन है जो उत्तराखंड के 200 गाँवों में प्रसारित होता है। यह उत्तराखंड का पहला कम्युनिटी रेडियो है।
कार्टोसैट-2ई

पेलोड

कार्टोसैट-2ई में दो प्राथमिक उपकरण हैं: पैट्रोग्राफ़िक कैमरा (पैन) और उच्च-रिज़ॉल्यूशन मल्टी-स्पेक्ट्रल रेडियोमीटर (एचआरएमएक्स)। पैन 65 सेंटीमीटर (26 इंच) के रिज़ॉल्यूशन पर दिखाई देने वाली और निकट-इन्फ्रारेड स्पेक्ट्रम (0.50-0.85 माइक्रोन) के चयनित भाग में पैट्रोग्राफ़िक (काले और सफेद) तस्वीरें लेने में सक्षम है। एचआरएमएक्स चार मीटर चैनल रेडियोमीटर पूरे दृश्यमान स्पेक्ट्रम और निकट-अवरक्त स्पेक्ट्रम (0.43-0.90 माइक्रोन) का हिस्सा है, जो कि 2 मीटर (6.6 फीट) के रिज़ॉल्यूशन पर संवेदनशील है।
अडोबी सिस्टम्स

इतिहास

अडोबी की स्थापना दिसम्बर 1982 में चार्ल्स गेश्के और जॉन वारनॉक द्वारा, पोस्टस्क्रिप्ट पृष्ठ विवरण भाषा को विकसित करने और बेचने के लिए गयी थी। पोस्टस्क्रिप्ट के बाद अडोबी ने डिजिटल फॉन्ट का विकास किया, जिसे कंपनी ने एक ट्रेडमार्क युक्त फार्मेट में निकाला।
1980 के मध्य में, अडोबी ने एप्पल मैकिन्टौश के लिए एक वेक्टर आधारित ड्राइंग प्रोग्राम, अडोबी इलस्ट्रेटर के निर्माण के साथ, उपभोक्ता सॉफ्टवेयर बाजार में कदम रखा।
1989 में, अडोबी ने एक ग्राफ़िक्स संपादन प्रोग्राम, फोटोशॉप पेश किया, जो की आगे चलकर कंपनी का प्रमुख उत्पाद बन गया। अनेक विशेषताओं से भरे फोटोशॉप 1.0 का विपणन अडोबी ने निपुणतापूर्वक किया और जल्द ही यह बाज़ार में हावी हो गया।
1993 में, अडोबी ने पोर्टेबल डॉक्यूमेण्ट फॉर्मेट, पीडीऍफ और उसके साथ-साथ अडोबी एक्रोबैट एवं रीडर सॉफ्टवेयर पेश किया। पीडीएफ अब आईएसओ 32000-1:2008 के अंतर्गत एक अंतरराष्ट्रीय मानक है। यह फॉर्मेट इलेक्ट्रॉनिक दस्तावेज बांटने के लिए दुनिया भर में अपनाया जाता है।
केन्द्रवाद

भारत

भारतीय राजनीति में, भारतीय राष्ट्रीय कांग्रेस प्रमुख केन्द्रवादी दल हैं, जो भारतीय निर्वाचन आयोग द्वारा राष्ट्रीय दलों में से एक माना जाता हैं। देश के कुछ क्षेत्रों में, वह कुछ हद तक वामपन्थ की तरफ़ झुकी हुई हैं। चूँकि भारत में बहुदलीय लोकतन्त्र हैं, तो और भी कई केन्द्रवादी दल हैं, जो कांग्रेस से टूटकर नए दल के रूप में उभरे हैं।
वैदिक धर्म

मंत्रों का सौंदर्य

वेद के मंत्रों में सुंदरता भरी पड़ी है। वैदिक पंडित जब स्वर के साथ वेद मंत्रों का पाठ करते हैं, तो चित्त प्रसन्न हो उठता है। जो भी सस्वर वेदपाठ सुनता है, मुग्ध हो उठता है।
इतना ही नहीं, ऋचाओं में जो अर्थ भरा है, वह तो उससे भी सुंदर है। उनमें जो भाव भरे हैं, वे मनुष्य को ऊपर उठाने वाले हैं। समाज को ऊपर उठाने वाले हैं। उनसे आत्मा का भी कल्याण होता है, समाज का भी।

दीक्षा और तप

सत्य की साधना के लिए दीक्षा भी चाहिए और तपस्या भी।
यजुर्वेद में कहा है :-
व्रतेन दीक्षामाप्नोति दीक्षयाप्नोति दक्षिणाम्‌।
दक्षिणा श्रद्धामाप्नोति श्रद्ध्या सत्यमाप्यते॥
व्रत से दीक्षा मिलती है, दीक्षा से दक्षिणा, दक्षिणा से श्रद्धा और श्रद्धा से सत्य की प्राप्ति होती है।

तप का अर्थ

इंद्रियों का संयम। किसी भी लक्ष्य को पाने के लिए तप करना ही पड़ता है। धर्म को पाने के लिए भी तप करना जरूरी है। ब्रह्मचर्य-जीवन में जिस तरह तपस्या करनी पड़ती है, उसी तरह आगे भी।

ब्रह्मयज्ञ

ब्रह्मयज्ञका अर्थ है गुरुमुखसे अनुवचन कीया हुआ वेद-श्रुति (मन्त्रब्राह्मणात्मक) वेदभागको नित्य विधिवत् पाठ करना। पाठमे असमर्थसे वैदिक मंत्रोंका जप करना भी अनुकल्प विधिसे ब्रह्मयज्ञ ही है। ब्राह्मण वेदोंके जिस् यज्ञ-अनुष्ठानका प्रसंगवाला भाग नित्य पाठ करता है उसी यज्ञका फल प्राप्त करता है। प्राचीन कालमे जिसने वेदानुवचन कीया है वह प्रतिदिन शुक्लपक्षमे मन्त्रब्राह्मणात्मक वेदभाग और कृष्णपक्षमे वेदांग-कल्प,व्याकरण,निरुक्त,शिक्षा,छन्द और ज्योतिष पाठ करता था। प्रार्थना और यज्ञसे सम्बन्ध रख्नेवाला यजमान और पुरोहित- ऋत्विक् वा आचार्य सदाचारी(वेदोक्त वर्णाश्रमधर्मका पालक)होना चाहिए। नहीं तो उसकी पूजा-प्रार्थना वा यज्ञ का कोई अर्थ नहीं है। पुराणौंमे कहा भी है- आचारहीनं न पुनन्ति वेदाः यद्यप्यधीता सहषड्भिरंगैः ....| सदाचारी लोग ही तरते हैं, दुराचारी नहीं।
ऋग्वेद में कहा है :-
ऋतस्य पन्थां न तरन्ति दुष्कृतः।
राष्ट्रीय राजमार्ग १३१ (भारत)

मार्ग

इस राजमार्ग के कुछ मुख्य पड़ाव इस प्रकार हैं: बिहपुर, पुरैनी, उदाकिशनगंज, मधेपुरा, सिंगेश्वर-स्थान, पीपरा, सिमराहा बाज़ार, भीमनगर, बीरपुर।
सिद्धार्थ (अभिनेता)

प्रारंभिक जीवन

सिद्धार्थ का जन्म १७ अप्रैल १९७९ को चेन्नई, भारत में हुआ था। उसने डीएवी बॉयज सीनियर सेकेंडरी स्कूल, चेन्नई और सरदार पटेल विद्यालय, दिल्ली में पढ़ाई की।. उसने बैचलर ऑफ कॉमर्स (ऑनर्स) डिग्री के साथ किरोड़ीमल कॉलेज, नई दिल्ली से स्नातक किया। सिद्धार्थ कॉलेज के प्रतिष्ठित थिएटर ग्रुप, "प्लेयर्स" का हिस्सा था। वह कॉलेज की डिबेटिंग संस्था के अध्यक्ष थे और विश्व डिबेटिंग चैंपियनशिप में भी भाग लिया। उत्तम वक्ता होने के कारण  उसे सन १९९९ में "सी एन बीसी""मेनेजर ऑफ दा ईयर" पुरस्कार मिला।

जीवन-यात्रा

सिद्धार्थ ने कहा था कि उसका अंतिम सपना निर्देशन है। अपनी शिक्षा पूरी करने के बाद सिद्धार्थ मणि रत्नम की कन्नातिल मुत्तममित्ताल के लिए सहायक निर्देशक की कार्य अर्जित किया। उस फिल्म के पटकथा लेखक, सुजाता, सिद्धार्थ को एस शंकर की बॉयज फिल्म के लिए ऑडिशन करने को आग्रह किया। मणि रत्नम से सलाह लेने के बाद उसने शंकर से मिला और मुन्ना का पात्र प्राप्त किया। फिल्म तमिल में सामान्य सफलता पाइ लेकिन तेलुगू में अनुवादित रूप में फिल्म सिद्धार्थ को तेलुगू फिल्म उद्योग में मौका मिला। सिद्धार्थ फिर एक और तमिल फिल्म, मणिरत्नम की आय्था इज़ुतु (२००४) में दिखाया गया था, जिसके बाद वह अपना पूरा ध्यान तेलुगु भाषा की परियोजनाओं पर देना लगा। उनका पहला प्रत्यक्ष तेलुगू परियोजना, नूवस्थानन्टे नेन्वधन्टाना (२००५) के शुरू में प्रदर्शन हुआ। कोरियोग्राफर बने अभिनेता प्रभु देवा के निर्देशन वाली पहली कॉमेडी ड्रामा फिल्म, एक वाणिज्यिक ब्लॉकबस्टर होने के साथ ही महत्वपूर्ण सफलता भि पाइ। सिद्धार्थ इस फिल्म में एक चंचल एनआरआई का पात्र निभाया जो अपने प्यार के लिए संघर्ष करता है। इस भूमिका के लिये सिद्धार्थ को उस्का पेहला फ़िल्मफ़ेयर बेस्ट एक्टर अवार्ड (तेलुगु) जीता। शिव कुमार द्वारा निर्देशित अपनी अगली तेलुगू फिल्म चुक्कलो चंद्रुडु (२००६) के माध्यम से सिद्धार्थ पटकथा और पार्श्वगायक में अपनी प्रवेश किया। इस्के बाद समीक्षकों द्वारा प्रशंसित ब्लॉकबस्टर रंग दे बसंती से बॉलीवुड में अभिनेता आमिर खान के साथ प्रवेश किया। सिद्धार्थ इस फिल्म में करण सिंघानिया के उनकी भूमिका के लिए स्टार स्क्रीन डेब्यू अवार्ड  प्राप्त किया। सिद्धार्थ के २००६ के अंतिम रिलीज तो नवागंतुक भास्कर द्वारा निर्देशित बोम्मारिल्लू था। यह फिल्म, पिता पुत्र के रिश्ते पर आधारित, समीक्षको की प्रशंसा और बॉक्स ऑफिस पर सफलता भी प्राप्त की। उन्होंने निर्देशक विशाल भारद्वाज और ऑस्कर विजेइत छायाकार गिलर्मो नवारो के साथ ब्लड ब्रदर्स नामक एक लघु फिल्म पर काम किया, जो मीरा नायर की एड्स जागो परियोजना के हिस्से के रूप में २००७ टोरंटो अंतर्राष्ट्रीय फिल्म समारोह में पेश किया गया था।
२००७ में औसत से ऊपर कमाई करने वाली फिल्म आटा के बाद २० महिनो के लेये विश्राम लिया। २००९ में तमन्ना के साथ, सिद्धार्थ ने कोंचमईश्ट्म कोंचमक्शट्म फ़ेल्म किया था जिसे समीक्षक और दर्शकों से अच्छी प्रतिक्रिया मिलि। नवोदित निर्देशक आनंद रंगा की तेलगु फिल्म ओए!, जिसमें सिद्धार्थ मुख्य भूमिका निभाया था बॉक्स ऑफिस पर सफलता हासिल की। स्ट्राइकर उनकी 2010 की पहली रिलीज और बॉलीवुड के दूसरी में उसने एक कैरम खिलाड़ी के जीवन का चित्रण किया है। यह भारतीय फिल्म था जो एक ही दिन सिनेमाघरों में और ''यूट्यूब'' पर जारी की गई थी।

उत्पादक

अभिनेता सिद्धार्थ २०१२ में अपने प्रोडक्शन हाउस, एतकि एन्टटेँमेन्ट, स्थापना किया।
लेस्बियन

लेस्बियन शब्द को महिलाओं के बीच यौन और रूमानी आकर्षण का वर्णन करने के लिए अंग्रेज़ी भाषा में व्यापक रूप से इस्तेमाल किया जाता है। इसे संज्ञा की तरह उस महिला को सम्बोधित करने के लिए भी इस्तेमाल किया जाता है जो दूसरी महिला की तरफ़ आकर्षित होती है। महिला समलैंगिक आकर्षण से संबंधित किसी वस्तु या गतिविधि का वर्णन करने के लिए इसे विशेषण की तरह भी उपयोग में लाया जाता है।
सिन्गातोका

नामोच्चारण

फ़िजीयाई भाषा को रोमन लिपि में लिखा जाता है लेकिन इसमें "g" व्यंजन का उच्चारण अंग्रेज़ी की भांति केवल "ग" न होकर "न्ग" होता है।

स्थानीय आकर्षण

सिन्गातोका में हरे कृष्ण सम्प्रदाय का एक भव्य मंदिर है। शहर से 2 किमी पश्चिमोत्तर में सिन्गातोका नदी के किनारे "सिन्गातोका रेतीले टीले" (Sigatoka Sand Dunes) नामक पर्यटक आकर्षण है। पास में "कुला इको उद्यान" (Kula Eco Park) एक संरक्षित क्षेत्र है जहाँ कई देशों से 100 जातियों के लगभग 500 पक्षी देखने को मिलते हैं।
पेंचकस

पेंचकस (screwdriver) वह औजार है जिसकी सहायता से पेंच (स्क्रू) घुसाये या कसे (टाइट किये) जाते हैं। पेंचकस में एक शीर्ष या अग्र होता है जो बलाघूर्ण लगा कर पेंच को घुमाता या कसता है | आमतौर पर एक हस्त पेंचकस का एक बेलनाकार हत्था होता है, जिसका आकार और माप हाथ से पकड़ने हेतु उपयुक्त हो | साथ ही एक अक्षीय कूपक (shaft) हत्थे से जुड़ा होता है, जिसका शीर्ष किसी विशेष पेंच के ही उपयुक्त होता है | हत्था और कूपक पेंचकस को सहारा देते हैं और घुमाते समय बलाघूर्ण प्रदान करते हैं | पेंचकस विभिन्न आकारों में बनाये जाते हैं एवं इसके शीर्ष को हाथ से, विद्युत मोटर से या किसी अन्य मोटर की सहायता से घुमाया जा सकता है |

इतिहास

सबसे पुराने पेंचकस जिनका लिखित प्रमाण मौजूद है, उन्हें यूरोप में मध्ययुग में उपयोग किया जाता था | ऐसा प्रतीत होता है कि इनका आविष्कार जर्मनी या फ्रांस में १५वीं शताब्दी में हुआ था | पेंचकस पूरी तरह से पेंचों पर निर्भर हैं और कुछ उन्नति के बाद ही पेंचों का उत्पादन सरल हुआ और यह प्रसिद्ध होकर बड़े पैमाने पर उपयोग किये जाने लगे | प्रसिद्धि में बढोत्तरी के साथ ही पेंचकस विविधतापूर्ण एवं परिष्कृत होते चले गए | पेंचों की परिशुद्धता में वृद्धि ने, दक्षता और मानकीकरण के माध्यम से पेंचकसों के उत्पादन में वृद्धि की |
कोरापुट रेलवे स्टेशन

कोरापुट रेलवे स्टेशन (KRPU) भारतीय रेल का एक रेलवे स्टेशन है। यह कोरापुट शहर में स्थित है। इसकी ऊंचाई मी. है।
ये है आशिकी

ये हैं आशिकी एक भारतीय हिन्दी धारावाहिक है, जिसका निर्माण बिंदास चैनल ने किया। यह 25 अगस्त 2013 से शुरू हुआ और 22 मार्च 2015 को समाप्त हुआ।
आंचलिक विज्ञान केंद्र,भोपाल

आंचलिक विज्ञान केंद्र,भोपाल का उदघाटन 12 जनवरी 1995 को भारत के तत्कालीन राष्ट्रपति शंकर दयाल शर्मा द्वारा किया गया था.
यह केंद्र राष्ट्रीय विज्ञान संग्रहालय (एनसीएसएम) की 25 इकाईयों में से एक है, जो कि संस्कृति मंत्रालय,भारत सरकार के अंतर्गत एक स्वायत्त वैज्ञानिक संगठन है। सामान्य रूप से जनता और छात्रों के बीच विज्ञान और प्रौद्योगिकी को लोकप्रिय बनाने के लिए ये संस्थान प्रयासरत है.
कृति खरबंदा

प्रारंभिक जीवन

कृति खरबंदा का जन्म नई दिल्ली में अश्वनी खरबंदा और रजनी खरबंदा के यहाँ हुआ था। उनकी एक छोटी बहन इशिता खरबंदा और एक छोटे भाई जयवर्धन खरबंदा हैं, जो पेपर प्लेन प्रोडक्शंस के सह-संस्थापक हैं। 1990 के प्रारंभ में वह अपने परिवार के साथ बेंगलुरु चले गए। बाल्डविन गर्ल्स हाई स्कूल में अपने उच्च विद्यालय को पूरा करने के बाद, वह श्री भगवान महावीर जैन कॉलेज से स्नातक होने से पहले बिशप कॉटन महिला क्रिश्चियन कॉलेज में भाग लेती थी। वह गहना डिजाइनिंग में एक डिप्लोमा रखती है।
स्वयं के अनुसार, वह स्कूल और कॉलेज के दौरान सांस्कृतिक गतिविधियों में बहुत सक्रिय थी। एक बच्चे के रूप में, वह कई विज्ञापनों में भी प्रदर्शित हुईं और उसने स्कूल / कॉलेज में मॉडलिंग जारी रखा, जिसमें कहा गया कि वह "हमेशा टीवी विज्ञापनों को पसंद करते थे"। उनके कॉलेज के दिनों के दौरान उनके प्रमुख मॉडलिंग अभियान भीमा ज्वेलर्स, स्पायर, और फेयर एंड लवली के लिए थे। स्पायर बिलबोर्ड पर उनकी तस्वीर ने एनआरआई निदेशक राज पिप्पला का ध्यान आकर्षित किया जो अपनी फिल्म के लिए एक नायिका की तलाश में थे और उन्होंने अनके अभिनय करियर के लिए मार्ग प्रशस्त किया।
चन्दौली जिला

प्रशासनिक

यह वाराणसी मण्डल का भाग है और उत्तर प्रदेश के पूर्वी भाग में बिहार की सीमा से लगा हुआ है। इस जिले में कुल 4 विधानसभा सैयदराजा चकिया ,सकलडीहा , पं दीनदयाल उपाध्याय नगर (मुगलसराय) तथा एक लोकसभा संसदीय क्षेत्र, चंदौली, है।

भूगोल

जनपद चन्दौली वाराणसी से ३० कि०मी० दूरी पर पूर्व-दक्षिण-पूर्व में अक्षांश २४° ५६' से २५° ३५' उत्तर एवं ८१° १४' से ८४° २४' पूर्व में स्थित है। भौगोलिक संरचना की दृष्टि से जिले की औसत ऊंचाई ७० मीटर (२२९ फीट) तथा क्षेत्रफल २४८४.७० किमी है। चन्दौली पूर्व दिशा में बिहार राज्य, उत्तर-उत्तर-पूर्व में गाजीपुर जनपद, दक्षिण में सोनभद्र जनपद, दक्षिण-पूर्व में बिहार राज्य एवं दक्षिण-पश्चिम में मिर्ज़ापुर जनपद की सीमाओं से घिरा है। कर्मनाशा नदी इस जनपद और बिहार राज्य के मध्य की विभाजन रेखा है। गंगा, कर्मनाशा और चन्द्रप्रभा नदियाँ इस जनपद की भौगोलिक और आर्थिक परिस्थितियों पर महत्वपूर्ण प्रभाव रखती हैं।
चंदौली को चावल का कटोरा के रूप में भी जाना जाता है।

जनांकिक

2001 के रूप में भारत चंदौली 20,071 की आबादी थी। पुरुषों आबादी और 45% महिलाओं की 55% का गठन. 74% की पुरुष साक्षरता और 55% की महिला साक्षरता के साथ, चंदौली 66% की एक औसत साक्षरता दर 59.5% के राष्ट्रीय औसत से अधिक है। जनसंख्या का 16% उम्र के 6 वर्ष से कम है।

मीडिया

सीबी सिंह चंदौली जिले के वरिष्ठ और जाने-माने पत्रकार हैं। लंबे समय तक दैनिक जागरण से जुड़े हुए हैं। विजय विनीत भी चंदौली के निवासी हैं, जो फिलहाल जनसंदेश टाइम्‍स वाराणसी के संपादकीय प्रभारी हैं। विजय विनीत किसी पहचान के मोहताज नहीं हैं। देश के कई इलाकों में अमर उजाला, हिंदुस्‍तान जैसे अखबारों में अपनी सेवाएं दी हैं। चंदौली जिले के निवासी अनिल सिंह जाने माने पत्रकार हैं, जो फिलहाल लखनऊ में रहकर पत्रकारिता कर रहे हैं।अनिल लंबे समय तक दिल्‍ली में भी कई चैनलों एवं वेबमीडिया से जुड़े रहे हैं। दैनिक जागरण समेत कई अखबारों को अपनी सेवाएं दे चुके हैं। मिथिलेश दुबे एवं पवन तिवारी भी चंदौली जनपद के निवासी हैं, जो वाराणसी में अमर उजाला को लंबे समय से अपनी सेवाएं दे रहे हैं। पवन तिवारी अपनी एक अलग पहचान रखते हैं। चंदौली निवासी सुनील सिंह यूएनआई से जुड़े हुए हैं। सुनील कराटे के अंतर्राष्‍ट्रीय खिलाड़ी एवं कोच भी हैं। बिड़ला शंकर सिंह बिल्‍लू भी दैनिक जागरण से जुड़े हुए हैं।   कुमार अरविंद चंदौली जिले के वरिष्ठ पत्रकार हैं, जो दिल्ली में रहकर कलम चला रहे हैं। सकलडीहा के बरठी गांव के रहने वाले हरबंश पटेल एक वरिष्ठ पत्रकार व समाजसेवी हैं, जो पृथक पूर्वांचल राज्य बनाने के लिए पूर्वांचल राज्य जनमोर्चा गठित कर जन आंदोलन चला रहे हैं।जिले के एक वरिष्ठ विजय कुमार तिवारी हैं, जो फिलहाल हैदराबाद में रहकर एक बड़े मीडिया घराने के साथ काम कर रहे हैं। इसके पहले वह ईटीवी संवाददाता के रुप चंदौली जिले में काम कर चुके हैं। एल उमाशंकर सिंह चंदौली जिले के पत्रकार हैं। चंदौली जिले का पहला ऑनलाइन पोर्टल भी है.. chandaulisamachar.com के नाम से जिले भर की हर बड़ी खबरों को देश-दुनिया तक पहुंचाने की कोशिश कर रहा है,जिसके संचालक रोहित कुमार उपाध्याय है।गाँव गिराँव चन्दौली जिले का प्रथम समाचार पत्र है जो वर्ष 2003 मे साप्ताहिक के रूप मे प्रकाशित हुआ वर्ष 2007 से सह प्रकाशन हिन्दी दैनिक के रूप मे प्रकाशित हो रहा है साथ ही सोनभद्र और भदोही से दैनिक व वाराणसी से मासिक पत्रिका का भी प्रकाशन हो रहा है। श्रीधर द्विवेदी इसके प्रकाशक व ग्रुप सम्पादक है। वेव साइट www.gaongiraw.com&www.gaongiraw.page पर इसे दुनिया भर मे देखा जा सकता है।
शोभना शर्मा

जीवनी

शर्मा का जन्म कलकत्ता में बंगाली माता-पिता से हुआ था। एक स्नातक और स्नातकोत्तर के रूप में रसायन विज्ञान का अध्ययन करने के बाद, शर्मा ने टाटा इंस्टीट्यूट ऑफ फंडामेंटल रिसर्च में डॉक्टरेट कार्यक्रम में शामिल किया। 
उन्होंने अपनी विशेषज्ञता के रूप में आणविक जीव विज्ञान को चुना। 
इस समय के दौरान शर्मा एक ठोस डॉक्टर इलेक्ट्रॉनिक्स में एक साथी डॉक्टरेट छात्र को मिले और बाद में उन्होंने शादी कर ली। 
पीएचडी को पूरा करने के बाद, शर्मा ने न्यू यॉर्क विश्वविद्यालय के मेडिकल सेंटर में मलेरिया से संबंधित अनुसंधान विषयों पोस्ट डॉक्टरेट के रूप में काम किया।  कुछ समय बाद, उनके पति उत्तरी कैरोलिना के रिसर्च ट्रायंगल पार्क में नौकरी कर रहे थे, शर्मा ने आगे बढ़ने का फैसला किया और सलाहकार की सहायता से उन्हें ड्यूक विश्वविद्यालय में एक अनुसंधान की स्थिति मिली। अपनी बेटी के जन्म के बाद, शर्मा और उनके पति भारत लौट आए - वह टीआईएफआर में शामिल हो गई और उनके पति भारतीय प्रौद्योगिकी संस्थान, बॉम्बे में शामिल हो गए। 2014 में, शर्मा को भारतीय राष्ट्रीय विज्ञान अकादमी के एक साथी के रूप में चुना गया था।
मंजू बंसल

शिक्षा

डॉ बंसल ने अपनी प्राथमिक शिक्षा हैदराबाद और देहरादून से की। उनकी रूचि विज्ञान में विकसित हुई और बाद में उन्होंने बीएससी और एमएससी उस्मानिया विश्वविद्यालय, हैदराबाद से की। 1972 में वह भारतीय विज्ञान संस्थान की आण्विक बायोफिज़िक्स इकाई, बंगलौर में डॉक्टरेट के शोध और डिग्री के लिए शामिल हो गईं। उन्हें रेशेदार प्रोटीन कोलेजनकी सैद्धांतिक मॉडलिंग की ट्रिपल पेचदार संरचना पर  जी एन रामचंद्रन के दिशा निर्देशन में काम करने का मौका मिला।  उन्हें पीएचडी की डिग्री 1977 में मिली। इसके बाद, उन्होंने भारतीय विज्ञान संस्थान में पीएचडी की आगे अनुसंधान जरी रखाऔर डीएनए की अन्य असामान्य संरचनाओं पर 1981 तक काम जरी रखा। फिर वो यूरोपीय आण्विक जीवविज्ञान प्रयोगशाला, हीडलबर्ग में अलेक्जेंडर वॉन हम्बोल्ट शोधकार के तौर पर एक साल के लिए जर्मनी चली गईं और वहां उन्होंने फिलामैन्ट्स फेगस की संरचना पर काम किया।

छात्रवृतियाँ

डॉ बंसल को ईएमबीएल विजिटिंग फैलोशिप और एवीएच फैलोशिप, जर्मनी और वरिष्ठ फुलब्राइट फैलोशिप, संयुक्त राज्य अमेरिका मिलीं। वह रूजरज़ विश्वविद्यालय, संयुक्त राज्य अमेरिका, में अतिथि प्राध्यापक रह चुकी हैं और एनआईएच, बेथेस्डा, संयुक्त राज्य अमेरिका में अतिथि सलाहकार हैं।  

पुरस्कार एवं सम्मान

डॉ बंसल को 1979 में  युवा वैज्ञानिकों के पुरुस्कार से सम्मानित किया गया था। वह भारतीय विज्ञान अकादमी, बंगलोर और राष्ट्रीय विज्ञान अकादमी (भारत), इलाहाबाद, में 1998 के बाद से खोजकार हैं।
सांसद आदर्श ग्राम योजना

योजना

सांसद आदर्श ग्राम योजना के तहत गांवों में विकास और बुनियादी ढाँचे रखने हेतु सभी राजनीतिक दलों के सांसद को इस योजना के तहत गाँव को गोद लेना है और 2016 तक उसे आदर्श गाँव बनाना है।
गेक्रक्स तारा

गेक्रक्स, जिसका बायर नाम "गामा क्रूसिस" (γ Crucis या γ Cru) है, त्रिशंकु तारामंडल का से स्थित एक लाल दानव तारा है। यह पृथ्वी से दिखने वाले सब से रोशन तारों में गिना जाता है। यह पृथ्वी से लगभग ८८ प्रकाश वर्ष की दूरी पर हैं और पृथ्वी का सब से समीपी लाल दानव तारा है। इसका गहरा लाल-नारंगी रंग खगोलशास्त्रियों में प्रसिद्ध है। गेक्रक्स वास्तव में एक द्वितारा है जो पृथ्वी से एक तारे जैसा प्रतीत होता है। मुख्य लाल दानव तारे का एक सफ़ेद बौना साथी तारा भी है।

विवरण

गेक्रक्स के मुख्य लाल दानव तारे की चमक (निरपेक्ष कान्तिमान) सूरज की चमक से १,५०० गुना ज़्यादा है और इसका सतही तापमान ३,४०० कैल्विन है। इसका द्रव्यमान सूरज के द्रव्यमान का ३ गुना है और इसका व्यास (डायामीटर) सूरज के व्यास का ११३ गुना है। यह मुख्य तारा M4 III श्रेणी का तारा है।

सांस्कृतिक महत्त्व

ऑस्ट्रेलिया, न्यू ज़ीलैंड और पापुआ न्यू गिनी के ध्वजों पर त्रिशंकु तारामंडल का चित्रण है, जिसपर पाँच तारे दर्शाए जाते हैं। इनमें से एक तारा गेक्रक्स है। ब्राज़ील में गेक्रक्स को बाहिया (Bahia) राज्य का प्रतीक माना जाता है और उस राष्ट्र के झंडे पर २६ तारे दर्शाए जाते हैं जिनमें से एक गेक्रक्स है।
पालियुक्त डेल्टा

जब नदी की मुख्य धारा की अपेक्षा उसके मुहाने पर किसी वितरिका द्वारा अलग डेल्टा का निर्माण किया जाता हैं, तब मुख्य डेल्टा को पालियुक्त डेल्टा कहते हैं। इसमें मुख्य डेल्टा का विकास अवरुद्ध हो जाता हैं।
पन्ना राष्ट्रीय उद्यान

यह भारत का एक प्रमुख राष्ट्रीय उद्यान हैं।
पन्ना राष्ट्रीय उद्यान की स्थापना 1981 में छतरपुर एवं पन्ना जिले में की गई।

विस्तार

यह ५४३ वर्ग किलोमीटर पर फैला है इसमें रेप्टाइल पार्क भी है । तथा वर्ष 1994-1995 में इसे बाघ परियोजना में शामिल किया गया हैं

विशेषता

पन्ना  राष्ट्रीय उद्यान की स्थापना सन् 1981 में छतरपुर एवं पन्नान जिलों में कि गई यह 543 वर्ग किमी पर फैला है। इसमें रप्टाइल पार्क भी स्थित है सन् 1994 में इसे प्रोजेक्ट  टाइगर में शमिल किया गया।
नील जिह्वा रोग

लक्षण

इस रोग से प्रभावित पशु को तेज बुखार होता है, अत्यधिक लार टपकता है, चेहरा और जीभ में सूजन हो जाती है। होंठ और जीभ के सूजन के कारण जीभ नीली दिखती है। पशु सुस्त होकर चारा छोड़ देता है। मुंह व नाक पर लाली बढ़ जाती है।

निदान

इसका निदान भी टीके के माध्यम से होता है। उल्लेखनीय है पशु को रोग के प्रभाव में आने से पूर्व ही टीका लगाने से लाभ होता है। रोग बढ़ने पर टीके का कोई विशेष लाभ नहीं होता।
पी. बलराम

पी. बलराम भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के महबूबाबाद चुनाव क्षेत्र से १५ वीं लोकसभा के लिए सदस्य निर्वाचित हुए हैं।
जमालगंज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

जमालगंज उपजिला बांग्लादेश के पूर्वी सीमान्त में स्थित, सिलेट विभाग के  सुनामगंज जिले  में स्थित है।
रंगपुर नगर निगम

रंगपुर सिटी कॉर्पोरेशन यानि  रंगपुर नगर निगम, बांग्लादेश के  रंगपुर नगर  में आधारित एक स्वशासित पौरप्रशासन निकाय व निगम-ऐक्य है, जिसपर बांग्लादेश के  रंगपुर नगर के प्रशासन और विकास तथा नागरिक सुविधाओं से संबंधित प्रभार निहित किये गए हैं। रंगपुर , बांग्लादेश के रंगपुर विभाग में स्थित, बांग्लादेश के बृहत्तम् नगरों में से एक है। इस निकाय की स्थापना रंगपुर  के प्रशासन हेतु एक नगर पालिका के रूप में हुआ था, तत्पश्चात्, नगर के आकार और जनसंख्या में वृद्धि के मद्देनज़र इसे नगर निगम के स्तर पर उन्नतस्थ कर दिया गया।

कार्यपद्यति और प्रशासनिक ढाँचा

रंगपुर सिटी कॉर्पोरेशन, देश के अन्य नगर-निकायों के सामान ही बांग्लादेश के स्थानीय प्रशासन नियमों के अंतर्गत्, रंगपुर नगर के विनियमन हेतु एक प्रशासनिक रचना है, जोकि अंत्यतः बांग्लादेश के स्थानीय प्रशासन एवं ग्रामीण विकास मंत्रालय के अंतर्गत है।
प्रशासन हेतु, निगम के क्षेत्र को विभिन्न थानों में विभाजित किया गया है, तथा प्रत्येक थाने को विभिन्न वार्डों में विभाजित किया गया है, जिनमें से प्रत्येक वार्ड, अनेक मोहल्लों में विभाजित है।
यह निगम सरकारी अधिकारियों तथा निर्वाचित जनप्रतिनिधियों के सहभागीदारी से कार्य करती है। प्रति पंचवर्षीय काल पश्चात्, निगम चुनाव आयोजित होते हैं, जिनमे प्रत्येक वार्ड के नागरिक, नगर परिषद् में उनके प्रतिनिधित्व हेतु, एक पार्षद् का चयन करते हैं। संवैधानिक विधिनुसार, परिषद् के एक-चौथाई आसान, महिलाओं के लिए आरक्षित होते हैं। चुनाव के बाद, नगर परिषद्, अपने सदस्यों में से ही किसी एक को महापौर के रूप में निर्वाचित करती है, जोकि नगर निगम का अध्यक्ष तथा नगर प्रशासन का सर्वोच्च पदाधिकारी होता/होती है। निगम के कार्यो पर नियंत्रण अंत्यतः निर्वाचित अधिकारीयों का होता है।
हु जिन्ताओ

प्रारंभिक जीवन

आधिकारिक जीवनी के अनुसार श्री जिन्ताओ का जन्म चीन के अन्हुई प्रांत में हुआ था हलाकि उनके वास्तविक जन्मस्थान के बारे में कुछ विवाद है। कुछ टीकाकारों का मानना है कि उनका जन्म चीन के ताईजोऊ नामक गाँव जो जियांग्सु में है, हुआ था। श्री जिन्ताओ ने चीनी सांस्कृतिक आंदोलन से पहले कम्यूनिस्ट पार्टी की सदस्यता ग्रहण की थी। उस समय श्री जिन्ताओ बीजींग में सिनहुआ विश्वविद्यालय के छात्र थे। उन्होंने 1965 में इस विश्वविद्यालय से हाइड्रोलिक इंजिनियरिंग विषय में स्नातक की शिक्षा पूरी की। सांस्कृतिक आंदोलन के दौरान श्री जिन्ताओ के पीता उत्पीड़ित किये गये और अंतत: उनकी मृत्यु हो गयी।